For 26. gang er der nedtælling til kapsejladsen Limfjorden Rundt, der er Nordeuropas største træskibssejlads. Som altid går starten Løgstør. Men turen er ikke kun for søulke - landkrabber med eget transportable hus er også med. 30 biler fra Foreningen Campervenner tager med på sejlturen. - Jamen, det er for hyggens skyld, siger Pia Nielsen, autocampist fra Viborg. De fleste skibe i konkurrencen er fra Danmark, men også Sverige, Norge og endda England er repræsenteret. Det er en kapsejlads, men det vigtigste er ikke om man flyder eller ruller. Det vigtigste er at være sammen. - Vi er omkring 600 til spisning hver aften, lyder det fra Janni Lønstrup fra skibet Carina fra Hals.

Opsummering:
Tirsdag lyder startskuddet på træskibssejladsen Limfjorden rundt.
Mandag samledes de omkring 60 regnvåde skibe i Løgstør. Men de er ikke alene om at tage turen.